JUMAL KÕNELEB
Tere, rõõm kohtuda!
Tere tulemast vaatama saadet "Jumal kõneleb".
Minu nimi on Jan Cedercreuz ja siin on ka mu armas naine Joy.
Me armastame Jumala Sõna.
Mitmed tahavad kasvada usus
ja võibolla sa mõtled, miks sa pole usus kasvanud?
On väga tähtis teada, et kui tahame usus kasvada,
peame mõistagi järgima Jeesust.
Kuid me peame ka meeles pidama, et usk tuleb Jumala Sõnast.
Usk ei teki iseenesest
ega ilmu äkki ühel päeval kohale: "Nüüd mul ongi usku!"
Usk sünnib Jumala Sõnast.
Kui tahame usus kasvada ja ma usun, et me kõik tahame,
siis peame veetma rohkem aega palvetades
ja eriti Jumala Sõna juures.
Oleme nüüd mitmes saateosas rääkinud külvamisest.
Täna tahaksin küsida:
miks on vaja külvata Jumala Sõna oma südamesse?
- Siis Jumala Sõna?
- Jah. Miks on see oluline?
Mõtlesin, mis võiks olla vastus sellele küsimusele?
Kui tahan elada endisest erineva tasemega elu,
siis ma pean külvama.
Ma külvan siis endisest erineva tasemega seemet.
Kui tahan saada endisest rohkem saaki
ja seda ma jätkuvalt soovin,
siis pean ka külvama rohkem seemneid,
sest saak tuleb ju seemnest.
- Jumala Sõna on seeme ja kannab vilja.
Sõna on see seeme.
Kui tahan lõigata varasemast paremat saaki,
siis pean ka külvama paremat seemet ja külvama paremini.
Pean keskenduma põllupidamisele rohkem kui varem.
Otsustavamalt, sihikindlamalt ja järeleandmatumalt.
Kas selline sõna on olemas? Järeleandmatumalt? Nii sa ütlesid.
No sina oled emakeeleõpetaja... Järeleandmatumalt - on hea sõna.
Jumala Sõna külvamine kasvatab usku sellesse Sõnasse,
mida ma külvan.
Usk kasvab selles valdkonnas ja kannab selle kohast vilja.
Ma tean seda vägagi hästi.
Kui mu usk ei ole mingis valdkonnas tugev
või on mingil teemal nõrk, siis pole kunagi viga Jumalas.
Viga ei ole ka olukordades, kuigi olukorrad võivad olla rängad.
Ma tean, mis minu puhul isiklikult viga on.
Kui ma pole veetnud piisavalt aega palves ja Jumala ligiolus
ja kui ma pole lugenud piisavalt Jumala Sõna,
siis jääb mu usk nõrgemaks.
Ravimiks ei ole siis see, et mossitan veel rohkem
või muretsen veel rohkem, sest siis on mul veel vähem usku.
Tean, et alati tuleb minna tagasi Jumala Sõna juurde -
tagasi allikale, mis sünnitab usku.
Usk sünnib Jumala Sõnast.
Tuleb tagurdada, parandada meelt, pöörduda ja minna tagasi allikale.
Ma loen Jumala Sõna ja kuulan jutlusi,
et usk jälle süttiks ja saaks tugevaks.
See ei püsi iseenesest.
Jalule tõusmine toimub alati esmalt minu sisemuses.
See ei käi nii, et mossitan raskuste sees,
kuni Issand tõstab mind üles.
Ta on juba andnud mulle kõik vajaliku ja ma pean selle ise vastu võtma.
Kas poleks palju kergem, kui Jumal tõstaks usutaset võluväel?
Psalmide 1. peatükk on imeline.
Selles on kirjutatud nii: "Õnnis on inimene..."
Õnnis tähendab ka õnnistatud.
Õnnistatud on see mees või naine. Mina tahan olla õnnistatud.
Ma tahan olla õnnis.
"Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Issanda Seadusest (Tema Sõnast)
ja kes uurib ta Seadust ööd ja päevad."
Ta mõtiskleb ja mõtleb selle üle ja otsib tarkust Jumala Sõnast.
Ta hoiab Jumala Sõna alles, ta hoiab kinni Tema Sõnadest.
"Siis ta on otsekui puu, mis on istutatud veeojade äärde,
mis vilja annab omal ajal ja mille lehed ei närtsi;
ja kõik, mis ta teeb, läheb korda."
Siin on meie jaoks nõuanne.
Jumala Sõnas - seemnes, on kasvamiseks kõik vajalik olemas.
See ei tähenda seda, et pead uurima Piiblit ööd ja päevad.
See tähendab aga janu ja mõistmist, et siit tuleb usk ja siit algab elu.
See, mis tõstab meid olukordadest kõrgemale
ega tule kui välk selgest taevast.
Usk tekib iseenesest, kui kuulame Jumala Sõna.
Piibel - Jumala Sõna, on allikas,
mis sünnitab elu, mis teeb tugevaks,
mis kannab vilja ja teeb edukaks. See tuleb Jumala Sõnast.
Mille pärast see nii on?
Ma arvan, et see käib nii.
Jumala Sõna ühineb minu vaimuga
ja võnkub minu vaimuga - selle uuestisündinud Joyga.
Kui uurin Jumala Sõna, siis ma märkan,
et see on tõde.
Oma vaimus - uuestisündinud Joys ma tean,
et Jumala Sõnas öeldu on tõde.
On asju, mis on mu elus juba sündinud
ja Jumala Sõna on nagu peegel, mis näitab, et nii see on.
Et Ta on koos minuga, et ma ei ole üksinda,
et ma olen Tema laps,
et Ta annab mulle igal päeval jõudu ja Tema vermete läbi olen ma terve
ja õnnistatud.
See ühineb selle osaga, mis juba on tõde.
See annab mõtetes ruumi tõele masendunud mõtete asemel
ja mõtted, et miski ei õnnestu, ei pääse valitsema.
Jumala Sõna on tõde. See on tõde.
Ütlesid õigesti, et su vaim nõustub Jumala Sõnaga.
Su vaim toitub Jumala Sõnast.
Kui vaim saab toitu, siis vaim saab tugevaks.
Olukorrad ei mõjuta ju meie vaimu.
Vaimul pole sellest vahet,
kas on valge või pime, kas on raske või mitte.
Meie vaim on alati vaba.
Meie vaim on kõigest kõrgemal
nagu ka Püha Vaim on kõigest kõrgemal.
Meie olukorrad on hoopis need, mis puudutavad meie hinge -
meie tundeid ja mõtteid.
See on see lahinguväli.
Võitlus käib meie mõtte- ja tundemaailmas.
Kui vaim on nõrk, on see võitlus väga väsitav.
Kui aga me vaim saab kinnitust Jumala Sõnast ja on tugev,
siis vaim ka valitseb.
Sa ütlesid väga hästi, et meie vaim vajab Sõna.
Meie vaim saab toitu Jumala Sõnast.
See saab tugevamaks ja usk süttib.
Kui usk tekib, siis olukorrad taanduvad.
Issand ütleb Roomlastele 12:2: "Ja ärge muganduge praeguse ajaga,
vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Ta ütleb otse: "Joy, ära mine selle maailma mõttelaadiga kaasa!
Mine minu Sõna järgi, mine minu tõega kaasa!"
Las Jumala Sõna muudab mu mõtteid.
Las ma lihtsalt muutun.
Muutun positiivsemaks ja rõõmsamaks.
Ma muutun Jumala Sõna kaudu.
Minu puhul vähemalt nõuab see mõnikord aega.
Kui on keeruline või raske olukord
või ma palvetan mingi raske asja pärast,
siis tahan julgustada püsima palves ja Jumala Sõna juures,
kuni see su päriselt üles tõstab.
Mõnikord võtab see rohkem aega,
sest mured ja vaevad tekitavad paksu sudu
ja me ei näe selle sees hästi ega koge Jumala ligiolu.
Peame siis püsima Jumala ligiolus ja kuulama kasvõi ülistusmuusikat,
kuni usk tekib.
See on vähemalt minu jaoks oluline.
Kui ma nii ei tee
ega võta piisavalt aega Sõna jaoks ja Jumala ligiolus olemiseks,
et pääseda olukordadest kõrgemale,
siis ma jään vinduma.
Nagu Joy luges: "Ärge muganduge praeguse ajaga,
vaid muutuge meele uuendamise teel."
Tänapäeval on see eriti tähtis,
sest me elame ajal, kus tõde eriti ei väärtustata.
Infot on nii tohutu hulk, et alati ei saa arugi, mis on tõde.
On väga tähtis, et me elud oleksid juurdunud Jumala Sõnasse,
mis on igavene tõde.
See tuleb igati kasuks,
kui koged, et Jumala Sõna kõnetab su südant,
süda elavneb ja tõuseb olukordadest kõrgemale.
Tekib taas rahu ja turvatunne
ja sa tead, et Jumal täidab kõik meie vajadused.
Ta täidab need oma rikkust mööda ja muretsemiseks pole põhjust.
Õige jah, Tema teeb seda. Tema täidabki kõik vajadused.
Joosua raamat on selline, mis tõeliselt julgustab.
Kas võiksime lugeda kohe Joosua raamatu algusest?
Joosua 1:1:
"Ja pärast Issanda sulase Moosese surma
kõneles Issand Nuuni poja Joosuaga, Moosese teenriga, öeldes:
Mooses, mu sulane, on surnud.
Ja nüüd võta kätte, mine üle Jordani, sina ja kogu see rahvas,
maale, mille ma annan neile, Iisraeli lastele!"
Issand käskis Joosual tõusta ja minna maale,
mille Tema annab iisraellastele.
Issand olid valmis seadnud maa.
See oli juba valmis, aga Ta ütles, et tuleb tõusta ja minna.
Pidi tõusma ja minema.
Meie oleme samas olukorras.
Meil on kõik Jumala tõotused.
Kogu Taevariik on selles raamatus,
aga me peame Joosua kombel tõusma ja sisenema sellesse.
Peame selle endale võtma.
"Kõik paigad, kuhu teie jalatald astub, annan ma teile,
nagu ma Moosesele olen öelnud."
Me peame hakkama astuma.
Aga kuidas see toimib?
Kuidas ma astun tõotatud maale ehk Jumala tõotuste sisse?
Ma ei saa ju füüsiliselt seda teha. See ei aita, et seisan Piibli otsas.
Aga ma pean astuma tõotatud maale ja tõotuste sisse.
Ma pean need omastama ja endale võtma;
pean nende sisse minema.
Ma lasen neil sulanduda oma ellu, südamesse ja sisemusse.
Ma külvan neid korralikult oma ellu.
Ma võtan kätte ja astun tõotatud maale.
Siin on üks väga tähtis punkt, mille osas tahan sind julgustada.
On väga oluline teada midagi, millest oleme ka varem rääkinud -
kõik tõotused kuuluvad meile.
Kuidas me aga saame neisse astuda,
kui me ei usu, et need kuuluvad meile?
Kui arvame, et tõotused kuuluvad neile,
kes on eriti tublid
või neile, kes on piisavalt paastunud või neile, kes on eriliselt vagad?
Need tõotused on kõik jah ja aamen Jeesuseses.
Piibel ütleb 2. Korintlastele 1:20:
"Sest Jumala tõotused, millised iganes need olid..."
Mõtle sellele -
millised iganes tõotused ka Jumala Sõnas on,
on Kristuses jah”.
Seepärast tulgu ka meie suust Tema läbi aamen”
Jumalale kiituseks."
Iga tõotus on Kristuses "jah" ja kuulub seega meile.
Ja Tema kaudu tuleb neile ka "aamen"
ehk nende täitumine.
"Aamen" tähendab "saagu nii".
Jumala austuseks meie kaudu.
Iga tõotus kuulub sulle ja mulle Kristuse lunastustöö tõttu,
mitte meie teenete tõttu.
Võid julgelt minna
ja võtta endale iga tõotuse, mis on Piiblis kirjas.
Tõotused tervenemise kohta, tõotused igavese elu kohta,
tõotus hoolitsuse ja edu kohta, tõotuse toimetuleku kohta -
kõik need kuuluvad meile.
Kui mõistame, et need kuuluvad meile armust Jeesuse töö tõttu,
siis võime julgelt need omale võtta ja uskuda, et need käivad meie kohta.
Siis julgeme ka astuda neisse. - Ja siis need hakkavad ka täituma.
Loen edasi salmist 4:
"...kõrbest ja siit Liibanonist kuni suure jõeni, Frati jõeni,
kogu hettide maa kuni suure mereni päikeseloojaku pool
saagu teie maa-alaks."
Ta räägib kogu maast, kogu minu pärandiosast.
Kõik tõotused - kogu maa, kuni suure mereni saagu teie omaks.
Ma võin võtta omale kogu tõotatud maa.
Ma ei pea võtma ainult väikest maalappi.
Ma võin julgelt minna ja vallutada selle üleni.
See on tohutult julgustav, eriti kui rääkida Joosuast,
sest siin me näeme julgustust, et Jumal on ustav.
Kui Joosua läks vallutama tõotatud maad,
siis iisraellased tegid vigu.
Nad said maa siiski vallutatud,
aga mind julgustab siin ja julgustagu sindki see,
et Jumal on alati ustav.
Kui me anname endast parima ja haarame kinni Jumala tõotustest
ning hakkame võitlema selle eest, mis meile juba kuulub,
siis Jumal on koos meiega.
Iisraellased läksid tõotatud maale
ja pidid võitlema, et saada tõotatut ning saada kogu maa enesele.
Nad läksid välja uskudes Jumala lubadust
ja Jumal aitas neid.
Nad ei võitnud seda omast jõust, vaid Jumal aitas neid.
Nad pidid siiski tegema oma osa.
Siin on veel üks asi. Vaadake, mida Jumala Sõna ütleb.
Kui Joosua oli juba vana ja tõotatud maa oli vallutatud,
siis Ta ütles midagi Joosua 23:14:
"Vaata, mina lähen nüüd kogu maailma teed.
Aga teie mõistke kogu südame ja hingega,
et ei ole langenud tühja ainsatki sõna kõigist neist headest sõnadest,
mis Issand, teie Jumal, teile on rääkinud:
kõik on teil täide läinud, ei ole neist ainsatki langenud tühja."
Mitte ükski ei langenud tühja ja sama käib ka meie kohta.
See on nii julgustav.
Kui haarad kinni Jumala tõotustest,
siis isegi, et su usk on alguses nõrk, aga sa ikkagi haarad neist kinni
ja usud, et tervenemine kuulub Sulle;
usud, et su sugulaste päästetud saamine kuulub sulle;
usud, et oled õpingutes edukas
ja Jumal õnnistab su õpinguid nagu Ta õnnistas Taanieli õpinguid,
kui Taaniel oli Nebukadnetsari õukonnas;
kui usud neid tõotusi, haarad neist kinni
ja usus kuulutad neid, siis on Jumal koos sinuga.
Jumal on koos sinuga ja sa võid uskuda,
et Ta täidab kõik oma lubadused viimseni.
Kas see pole julgustav?
See on just see, mis juhtub. Sellest on vägev rääkida.
Salmis 5 ütleb Issand Joosuale julgustavalt:
"Ükski ei suuda sulle vastu panna kogu su eluajal."
Ükski ei suuda sulle, Jan ja Joy, vastu panna kogu su eluajal.
"...nõnda nagu ma olin Moosesega, nõnda ma olen sinuga..."
Meiega ja sinuga seal kodus.
"...nõnda nagu ma olin Moosesega, nõnda ma olen sinuga."
See saade julgustab mind. - See saade julgustab ka mind.
See tõstab mu usku ja innustab mind.
"...nõnda nagu ma olin Moosesega, nõnda ma olen sinuga.
Ma ei lahku sinust ega jäta sind maha."
Vaata, mis toimub - mu vaim teab, et see vastab tõele.
Ma olin selle unustanud ja vajunud kuidagi mossi.
Aga kui ma seda siin uurin, siis mu vaim märkab,
et taeva ja maa Looja on koos minuga samal moel nagu Ta oli Moosesega.
Tema ei tee isikutel vahet. Miks ma üldse muretsen?
Sa kuulutad seda enesele. - Ma kuulutan iseennast õnnelikuks.
"Ma ei lahku sinust ega jäta sind maha."
Nii see on. Me võime olla sellest julgustatud.
"Ärge siis heitke ära oma julgust, mis saab suure palga!
Teile läheb vaja kannatlikkust,
et te Jumala tahtmist täites saaksite kätte tõotuse."
Täna me tahame tõesti julgustada nii ennast, teineteist kui sind.
Ära anna alla,
sest kõik need tõotused kuuluvad sulle.
Kõik tõotused kuuluvad sulle.
Kui sa neist usus kinni haarad,
siis märkad, et su vaim nõustub sellega.
Püha Vaim aitab ja julgustab sind.
Tema, kes on suurem, on koos sinuga.
Ja kui Tema, kes on suurem, on koos sinuga,
siis kes võiks olla sinu vastu?
Mitte keegi.
Ole õnnistatud Jeesuse nimel!
Palvetame koos sinuga
Tänu Taevaisa, et kõik Su tõotused peavad paika.
Aitäh, et võime usaldada igat Sinu lubadust.
Aitäh Issand, et andsid oma Poja meie eest.
Aitäh, et võime astuda Sinu riiki ja võtta selle enesele.
Tänu Jeesus kõige eest, mida oled teinud.
Tahan kuulutada meile julgust haarata kinni Sinu Sõnast.
Julgust ja usku, mis tuleb Sinu Sõnast.
Tahame usaldada Sinu Sõna ja toetuda sellele
paistku olukorrad, kuidas tahes ja tundugu, kuidas tahes.
Aitäh Issand, et Sinu Sõna on tõde.
Aitäh Issand! Suur tänu! Me oleme nii tänulikud.
Me täname Sind selle eest, et oleme nagu Joosua ja Kaaleb.
Me oleme need, kes vallutavad tõotatud maa.
Meie elu on nagu tõotatud maa - see on meie pärisosa.
Ma vallutan selle täielikult.
Aitäh Issand, et Sa valad meisse oma julgust,
uut jõudu ja järeleandmatust.
Uut jõudu Jeesuse nimel.
Võime käia sirge seljaga ning julgelt võidulippu lehvitades.
Võime teada, et oled juba valmistanud meile selle tee ja võidu.
Me ei pea vaatama vasemale ega paremale,
vaid läheme sinuga koos otse võidust võitu.
Nii see on. Me oleme Sinu lapsed, Issand.
Me oleme Sinu juhatuse all, me oleme Sinu tee peal.
Me teeme Sinu tegusid ja siis meil pole midagi häda.
Sina oled meie karjane ja meil pole millestki puudu.
Tänu Issand rõõmu ja julguse eest!
Tänu väe eest meie kõikide eludes.
Aitäh Issand ka selle eest, et võime võtta meelevalla,
kui keegi on masenduse või lootusetuse küüsis.
Siis me sõitleme seda pimedust ja masendus peab lahkuma.
Tulgu Jeesuse nimel, täielik vabadus kõigile!
Aamen.
Vabaduseks on Kristus meid vabastanud.
Võime ennast lausa raputada.
Vajume kergelt sellisesse... - Passiivsesse olekusse.
Raputame selle eneselt maha ja läheme vaba ja julgena edasi.
Me oleme ju Tema lapsed. - Just, aamen.
Tahame tänada kõiki vaatajaid tagasiside ja toetuse eest.
Tahan lugeda ette mõne tänukirja.
Üks inimene saatis kord palvesoovi, sest suhted pojaga olid halvad.
Ta saatis nüüd tänusoovi, kuna suhted on nüüd korras
ja kümne aastaga võrreldes on olukord täiesti muutunud.
Tänu Jeesus! See on imeline.
Teine inimene kirjutas, et ta sõber oli ahastuses.
Ahastus oli nii suur, et sõber ei saanud üldse magada.
Me palvetasime
ja see sõber on olnud peale seda täiesti rahulik.
Kas pole vägev?
Saatke ikka oma palvesoove ja tänupalveid.
Me räägime neist teile ja palvetame kõikide nende eest.
Kui soovid rohkem teada meie töö kohta,
siis külasta meie kodulehekülge, mida näed ekraanil.
Sealt leiad ka aadressid, kuhu saata oma eestpalvesoove.
Sealt saab tellida ka infolehte, mis annab lisainfot meie töö kohta.
Rriti just kooli ja lapsteaia kohta, kus on veel vabu õppekohti.
Tule meile külla!
Sealt saab tellida ka raamatuid,
mis aitavad sul leida lähedase suhte Jumalaga.
Mida lähedasem suhe on sul Jeesusega,
seda tugevam on su usk ja su vaimulik elu.
Külasta meie kodulehekülge ja ole veelkord tänatud toetuse eest
ning kõigi eestpalvesoovide ja tänupõhjuste eest!
Ole õnnistatud Jeesuse nimel!
On vägev, et võime kõik osaleda evangeeliumi leivmises kogu maailma.
TV7 jõuab miljonite vaatajateni
ja interneti kaudu on kogu maailm avatud.
Tule ka sina osalema!
TV7 ei saa mingit riiklikku toetust.
TV7 on meie ühine kanal,
seega hakka seda toetama ja aita levitada evangeeliumi.
Võid toetada telefonitsi, helistades 900 1770 (hind 10 eur)
või kasutada muid maksekanaleid ja kontonumbreid, mida näed ekraanil.
Ole õnnistatud Jeesuse nimel!
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin